རྗེ་བཙུན་ས་སྐྱེ་བའི་ཡབ་ཆོས་ནཱ་རོ་མཁའ་སྤྱོད་ཀྱི་ཁྲིད་འཆད་ཚུལ་ས་ཆེན་ཐུགས་ཐིག་བཞུགས་སོ།།།

ན་མོ་གུ་རུ་བཛྲ་ཝ་ར་ཧི།རྗེ་བཙུན་ས་སྐྱ་པའི་ཟབ་ཆོས་རྗེ་བཙུན་རྡོ་རྗེ་རྣལ་འབྱོར་མའི་ཁྲིད་འཆད་པའི་སྐབས་སུ་ཉེར་མཁོ་འགའ་ཞིག་བརྗོད
ན།སློབ་མ་བདེ་མཆོག་ལཱུ་ནག་གམ།ཀྱེ་རྡོར་གྱི་དབང་བསྐུར་ཐོབ་པ་ལ།ཡར་ངོ་མར་ངོའི་ཚེས་བཅུ་གཉིས་སོགས་དུས་དགེ་བར་མཁའ་སྤྱོད་མའི
བྱིན་རླབས་བྱེད།དེའི་ཡིག་ཆའང་ཚར་ཆེན་རིན་པོ་ཆེའི་མཛད་པའི་རྒྱུན་ཁྱེར་འདི་དང་།སྒྲུབ་མཆོད་ཀྱི་ཡིག་ཆ་གཉིས་ན་གནད་ཁྱད་པར་ཅན་ཡོད་པས
འདི་ཐོགས་ནས་ངེས་པར་བྱེད་ཐུབ་ན་ལེགས་ཤིང་།དབང་བཤད་སོགས་ཆ་ལག་རྣམས་ནི་ལུགས་འདི་ལ་ཚད་མར་གྱུར་པ་གཞན་ནས་ཁ་བསྐང་ཆོ་ག།བཱ།

མ་གོང་མ་གཞན་གྱིས་མཛད་པའི་བྱིན་རླབས་ཀྱི་ཡི་གེ་རྣམས་ན་ཚར་ཆེན་ལྟ་བུའི་གནད་དེ་ཡོད་མེད་སྣ་ཚོགས་འདུག།ངག་དབང
ཆོས་གྲགས་ཀྱིའང་བྱིན་རླབས་ཡི་གེ་ཞིག་ཡོད་སྙམ་པ།ཁོང་ཡང་མཁས་གྲུབ་གཞན་ལས་གནད་འགའ་འདྲིལ་བ་ཞིག་ཡིན།གང་ལྟར་དབང་བྱིན་
རླབས་ཐོབ་པའི་སློབ་མ་རྣམས་ལ་ཁྲིད་འཆད་པའི་ཚེ།གནས་དབེན་པར་སྟེགས་ཁེབས་ལྡན་འབྲུ་བཀྲམ་ལ།བྱུང་ན་མཁའ་སྤྱོད་མ་དང་།མཁའ
འགྲོ་སྤྱི་གཏོར་ཟླུམ་པོའི་བར་དུ་དུར་ཁྲོད་བདག་པོའི་གཏོར་མ།བསྣུན་ཟླུམ་གཏོར་གཅིག།གང་ལྟར་ཆུ་གཉིས་སྔོན་འགྲོའི་ཉེར་སྤྱོད་བཅས་བཤམས་

ནང་མཆོད་ཆུ་ཆང་གིས་སྦྱངས།སྤོས་ཀྱིས་བདུག།སློབ་དཔོན་གྱི་མདུན་དུ་འཐོར་ནས་ཌཱ་མ་རུ་རྡོར་དྲིལ་ནང་མཆོད་རྣམས་བཤམས།ལས་ཀྱི་རྡོ་རྗེའི་དྲུང་མཎྜལ་འབྲུ་དྲི་བཟང་གི་
ཆུ་རྣམས་ལ་སློབ་མ་ཚོགས་གང་སློབ་དཔོན་གྱི་མཁའ་སྤྱོད་མའི་སྒོམ་བཟླས་དང་།ཁྲིད་གང་འཆད་པ་དེ་བསྒོམས་ལ་བཀྲ་ཤིས་ཀྱི་བར་བྱ།སློབ་མ་རྣམས་ཀྱིས་ཕྱག་དང་ཡོན་ཕུལ་རིགས་
དང་ང་ཡོན་ཏན་རྒན་པ་དང་།བསླབ་པ་སོགས་ཀྱིས་གྲལ་རིམ་ལ་འཁོད་གྲུབ་པ་དང་།སློབ་དཔོན་གྱིས་ཐལ་མོ་སྦྱར་ལ།བཅོམ་ལྡན་འདས་དཔལ་རྡོ་རྗེ་སེམས་དཔའ་ཧེ་རུ་ཀ་ལ་ཕྱག་འཚལ་ལོ།།
ཞེས་དང་།དཔོན་སློབ་ཀུན་གྱིས་འུར་འདོན་བྱས་ལ་ཧེ་རུ་ཀའི་ཡིག་བརྒྱ་ཉེར་གཅིག་བརྗོད།ཐལ་མོ་སྦྱར་ལ།བླ་མ་བདག་ནི་སོགས་བཤགས་སྡོམ་གྱི་ཚིག་གཞན་ནས་འབྱུང་བ་བཞིན་བརྗོད་ལ།
སློབ་དཔོན་ནམ་གཞན་གང་རུང་གིས་བསྐུལ་ལ།བརྒྱུད་འདེབས་ལམ་རིམ་གནད་བསྐུལ་རྣམས་ཚར་ཆེན་གྱིས་མཛད་པ་བཞིན་བྱ།བྱུང་ན་བརྒྱུད་འདེབས་ལ་ཚར་ཆེན་ཡབ་སྲས་ཀྱི་གསུངས་
གདངས་ཡོད་པ་བཞིན་གནས་གསར་རྡོ་རྗེ་འཆང་གི་ཕྱག་ལེན་ལའང་མཛད་པས་དེ་བཞིན་བྱ།ལམ་རིམ་ཚུགས་པ་དང་ལས་ཀྱི་རྡོ་རྗེས་མཎྜལ་གྱི་འབྲུ་བཀྱེ་བསྡུ་བྱ།སློབ་མ་རྣམས་ཀྱིས་

༄༅མཎྜལ་ཚོམ་བུ་སོ་བདུན་མ་གང་གི་མཆོད་རྫས་མ་བཅས་བགྱིད་སྐབས།སློབ་དཔོན་གྱིས་གཏོར་མ་ལ་རྡོ་རྗེའི་རྩེས་ནང་མཆོད་འཐོར་ཚུལ་དང་།སུམྦྷས་བ་སང་།།སྭ་
བྷ་ཝས་སྦྱངས།ཨོཾ་ཨཱཿཧཱུྃ་ཧ་ཧོ་ཧྲཱིཿལན་གསུམ་ཕྱག་རྒྱ་དང་བཅས་པས་བྱིན་གྱིས་བརླབས།ཚར་ཆེན་རིན་པོ་ཆེའི་སྒྲུབ་ཐབས་ཀྱི་གཤམ་ནས་འབྱུང་བ་ལྟར་མཁའ་སྤྱོད་མར་གཏོར་མ་
ཕུལ།ཡང་གོང་བཞིན་བྱིན་རླབས་ལ་དུར་ཁྲོད་བདག་ཕོའི་གཏོར་སྔགས་ལན་གསུམ་ཕྱི་ནང་གི་མཆོད་པ་ཕྲིན་བཅོལ།ཡང་གོང་བཞིན་བྱིན་གྱིས་བརླབས་པ་མཁའ་འགྲོ་སྦྱིག་ཏོར་རྣམས་བྱས
པའི་མཐར།ལག་པ་རྒྱབ་སྦྱར་མཐེབ་སྲིན་གྱིས་སེ་གོལ་དང་།བཛྲ་མུཿའཆི་ཚེ་མགོན་དང་སོགས།ལྷ་མོ་ཚད་མད་མ་ཚིག་ཚད་མ་སོགས་བརྗོད་ལ།ཞྭ་ཡོད་ན་གྱོན་ལུས་ཀྱི་འདུག་སྟངས
དྲང་པོར་གནས་པས།ཟང་ཟིང་མེད་པའི་སྙིང་རྗེ་དང་འཁོར་བ་ལས་སྒྲོལ་འདོད་ཀྱི་བློས་ཡི་དམ་གྱི་ང་རྒྱལ་རྣམས་གསལ་བཏབ་ནས་འདི་སྐད་བརྗོད་པར་བྱ་སྟེ།འོ་ནམ་མཁའ་དང་མཉམ་པའི
སེསེམས་ཅན་ཐམས་ཅད་ཀྱི་དོན་དུ་ཟུང་འཇུག་སྐུ་བཞིའི་བདག་ཉིད་རྗེ་བཙུན་རྡོ་རྗེ་རྣལ་འབྱོར་མའི་གོ་འཕང་རིན་པོ་ཆེ་དེ་ཅི་ནས་ཀྱང་ཐོབ་ངེས་པར་བྱ།དེའི་ཆེད་དུ་རྗེ་བཙུན་རྡོ་རྗེ་རྣལ་འབྱོར་མའི་ལམ་གྱི་

རིམ་པ་ཟབ་མོ་གས་ན་ལ་དོན་ཚུལ་བཞིན་དུ་ཉམས་སུ་བླང་བར་བགྱིའོ་སྙམ་པའི་བསམ་པ་རྣམ་པར་དག་པ་བྱང་ཆུབ་ཀྱི་མཆོག་ཏུ་སེམས་བསྐྱེད་པ་དང་།ཆོས་ཉན་པའི་ཀུན་ཏུ་སྤྱོད་པའང་ལུས
ཀྱི་འདུག་སྟངས་དྲང་པོར་གནས་པ་དང་།སེམས་ཀྱི་དམིགས་པ་གནས་ཁང་འདི་ཉིད་ཀྱང་ཐ་མལ་གྱི་སྣང་བ་ཙམ་མ་ཡིན་པར་དག་གསལ་གཉིས་སུ་མེད་པའི་ཡེ་ཤེས་ཀྱི་རང་སྣང་ལས་གྲུབ
པའི་གཞལ་ཡས་ཁང་མཚན་ཉིད་ཐམས་ཅད་ཡོངས་སུ་རྫོགས་པའི་ནང་དུ་ད་ལྟ་ཆོས་སྟོན་མཁན་གྱི་སློབ་དཔོན་ཀྱང་ཐ་མལ་གྱི་རྣམ་པ་འདི་ལྟ་བུ་མ་ཡིན་པར།སེང་གེས་བཏེགས་པའི་རིན་པོ་ཆེའི།།
ཁྲི་སྣ་ཚོགས་པདྨ་ཉི་མ་འཇིགས་བྱེད་དུས་མཚན་དང་བཅས་པའི་གདན་གྱི་སྟེང་ན་བཞུགས་པའི་རྗེ་བཙུན་རྡོ་རྗེ་རྣལ་འབྱོར་མའི་ཞལ་ནས་ཆོས་ཀྱི་སྒྲ་དབྱངས་གྲགས་སྟོང་སྐྱེ་བ་མེད་པའི་ངང་དུ་ལྷང་
ལྷང་སྒྲོགས་པ་སྲིད་ཞིའི་རྒུད་པ་ཐམས་ཅད་སེལ་བར་བྱེད་པ་དངོས་ཡིན་སྙམ་པ་དང་།ཁྱེད་རང་རྣམས་ཀྱང་ཐུན་མཚམས་ཀྱི་ལྷག་པའི་ལྷ་གང་ཡང་རུང་བའི་ང་རྒྱལ་དང་ལྡན་བཞིན་པའི་ངང་ནས
གསལ་སྟོང་འཛིན་མེད་ཀྱི་ངང་རས་ཡེངས་མེད་ཀྱི་ཚུལ་དུ་གསན་པར་ཞུ།དེ་ལ་འདིར་གང་གསན་པར་བྱ་བའི་ཆོས་ནི།འདིར་དུས་གསུམ་གྱི་ཞེས་པ་ནས་ཉམས་སུ་ལེན་པར་བྱེད་པ་ལ།ཞེས

པའི་བར་མཁྱེན་བརྩེའི་དབང་ཕྱུག་གི་ཁྲིད་ཡིག་བཞིན་ལ།སྤྲོས་པ་ལ་དགའ་ན་ཆོས་འབྱུང་ཀྱང་ཟིན་ཐུན་དུ་གནང་བའི་ཕྱག་སྲོལ་ཡོད་པས་དེ་ལྟར་བྱེད་ན།དེ་ལ་སྤྱིར་ཡང་དག།
པཔར་རྫོགས་པའི་སངས་རྒྱས་ཐབས་མཁས་ལ་ཐུགས་རྗེ་ཆེ་བ་དེ་ཉིད་ཀྱིས།ཞེས་སོགས་ཀྱི་གླེང་གླེང་ནས།ཐེག་དམན་ལས་ཐེག་ཆེན་ཁྱད་པར་འཕགས་ཚུལ།དེ་ལ་མདོ་སྔགས་གཉིས་ལས།
སྔ་གུས་ཁྱད་པར་འཕགས་ཚུལ།དེ་ལ་སློབ་དཔོན་སོ་སོའི་བཞེད་པས་རྒྱུད་སྡེའི་དབྱེ་སྒོ་དུ་མ་ཡོད་ཀྱང་འདིར་རྒྱུད་སྡེ་སྒོ་དྲུག་ཏུ་བཞེད་ཚུལ།དེའི་རྣམ་བཞག།དེའི་འཐད་པ།དེ་ལས་འཁོར་ལོ་
བདེ་མཆོག་གི་ལམ་སྲོལ་བྱུང་ཚུལ།དེ་ལས་རྣལ་འབྱོར་གསང་མཐའ་ཁྱད་པར་འཕགས་ཚུལ།དེ་ལ་ལཱུ་ནག་དྲིལ་གསུམ་བཞུགས་པའི་ཡང་སྙིང་རྗེ་བཙུན་རྡོ་རྗེ་རྣལ་འབྱོར་མ་ཡིན་ཚུལ།དེ་
ལ་སྤྱིར་ཕག་མོའི་རྣམ་གཞག་དང་།བྱེ་བྲག་ནཱ་རོ་མཁའ་སྤྱོད་ཀྱི་ཆོས་སྐོར་ངོས་བཟུང་ནས་རིང་བརྒྱུད་ཉེ་བརྒྱུད་ཀྱི་རྣམ་ཐར་དང་བཅས་པ་འཇམ་མགོན་ཨ་མེས་ཞབས་ཀྱིས་མཛད་པའི་བདེ་མཆོག་ཆོས
ཀུན་གསལ་བའི་ཉིན་བྱེད་དང་།ངོར་ཆེན་སངས་རྒྱས་ཕུན་ཚོགས་ཀྱིས་མཛད་པའི་མཁའ་སྤྱོད་བསྐྱོད་རིམ་རྣམ་བཤད་ཀྱི་དབུ་སོགས་ནས་བསྡུས་ལ།བླ་མ་སོ་སོའི་རྣམ་ཐར་ནས་ཁ་བསང་སྟེ་རྒྱས་བསྡུས་

ཅི་རིགས་ཁྲིད་ཉི་མ་དུ་བྱེད་ལ་ཕྲལ་ནས་གནང་སྲོལ་འདུག་ཅིང་།དེ་དག་གི་སྦྲེལ་མཚམས་གཅིག་ལ་གཅིག་མཚོན་ན།ཉིན་དང་པོར་ཐེག་ཆེན་ཁྱད་པར་འཕགས་ཚུལ་ནས་བཟུང་རྒྱུད་སྡེ་སྒོ་དྲུག་ངོས།།
འཛིན་པར་ལྟ་བུ་གཏོང་ན་ཇི་སྲིད་མདོ་བྱ་ཞེས་སོགས་ཀྱི་ལུང་སྦྱོར་དང་།མདོ་སྡེ་རྟོག་པའི་རྒྱུད་ཞེས་སོགས་ནས།རྣལ་འབྱོར་གསང་མཐའི་རྒྱུད་དང་དྲུག་བཞུགས་པ་ལས།འདིར་གསཔ་
མཐའི་སྙིང་ཁུ་རྗེ་བཙུན་རྡོ་རྗེ་རྣལ་འབྱོར་མའི་ལམ་ཉམས་སུ་ལེན་པར་བྱེད་པ་ལ།གང་གིས་སྒྲུབ་པའི་ཞེས་སོགས་ཁྲིད་ཡིག་དང་སྦྲེལ་ཏེ་སོ་ནས།སང་དེ་ཁ་སང་བཤད་པ་རྣམས་མདོར་བསྡུས་སུ་བྱས་
ནས་སྒོ་དྲུག་གི་བཤད་པ་རྒྱས་པ་ནས་བཟུང་།འཁོར་ལོ་བདེ་མཆོག་གི་ཆོས་སྐོར་ལས་རྩ་བཤད་ཀྱི་རྒྱུད་གསུང་ཚུལ་བར་ལྟ་བུ་གཏོང་ནས།དེ་ལྟར་གསུངས་པའི་རྒྱུད་སྡེའི་སྙིང་ཁུ་རྗེ་བཙུན་རྡོ་རྗེ་ཞེས
སགགས་གོང་བཞིན།དེང་སང།བདེ་མཆོག་གི་ལམ་སྲོལ་བྱུང་ཚུལ་ཕག་མོའི་ཆོས་སྐོར་གྱི་རྣམ་གཞག་དང་བཅས་པ་རྒྱས་པར་བཏང་ནས།བླ་བརྒྱུད་ཀྱི་རྣམ་ཐར་ཚུགས་ཙམ་བྱས་ལ།དེ
ལྟ་བུའི་གྲུབ་པའི་སློབ་དཔོན་ཆེན་པོ་དེ་ཉིད་ནས་བཟུང་བདག་གི་དྲིན་ཆེན་རྩ་བའི་བླ་མའི་བར་དུ་བརྒྱུད་པ་ཟམ་མ་ཆད་པ་ལས་འོང་བའི་རྗེ་བཙུན་རྡོ་རྗེ་ཞེས་སོགས་གོང་བཞིན་ལ།འཁྲིང་ཡིག་ནང

གི་རྒྱས་པ་དེ་མིན་པའི་མདོར་བསྡུས་ཤིག་གཏོང་།དེས་མཚོན་པའི་འོག་མ་ཐམས་ཅད་ལ་ཤེས་པར་དྷའོ།།ཡང་ཆོས་འབྱུང་མི་གཏོང་ན་ཁྲིད་ཡིག་ནང་བཞིན་ཡིན།།ཁྲིད་
ཀྱི་དམིགས་ཐུན་ནི།ཇེ་མཁྱེན་བརྩེའི་ཁྲིད་ཡིག་གི་སྒོ་ལྕགས་གོངས་ལྔ་པའི་མཐོང་ཟོལ་ལྡེ་མིག་གིས་ཕྱེ་བས་མི་ཤེས་པ་ཅི་ཡང་མེད།དྲིན་ཆེན་ཐག་རྩ་བ་ཆེན་པོ་ནི།མཐོང་ཐོལ་ལྡེ་མིག་ཏུ་གསུང
པའི་བསྡུས་དོན་ཚིགས་བཅད་མ་དེ་ཡང་ཉིན་རེ་བཞིན་གསུངས་པས།ཞུ་མི་རྣམས་ལས་བཅད་ངེས་པའི་ཁྱད་ཆེན་པོར་ཡོང་བར་འདུག།བླ་མ་གོང་མའི་ཕྱག་ལེན་ལ་ནི་མེད་པས་གནས་གསར
རྡོ་རྗེ་འཆང་ཆེན་པོ་ནི་བསྡུས་དོན་ཚིགས་བཅད་མ་དེ་མི་གསུངས།འདི་གཉིས་གང་བྱེད་རང་འདམ་ཀ་ཡིན།མཁྱེན་བརྩེའི་ཁྲིད་ཡིག་དང་།མཐོར་གྲོལ་ལྡེ་མིག་གཉིས་ར་སྤྲད་ནས་ལས
དང་པོ་པ་རྣམས་ཀྱིས་རྟོགས་སླ་བའི་ཕྱིར་བརྗོད་ན་ནུབ་དང་པོ་མཁྱེན་བརྩེའི་ཁྲིད་ཡིག་གི་འདིར་དུས་གསུམ་ནས་བརྒྱ་སྟོང་ངས་གསུམ་ངེས་པར་བརྗོད་དོ་བར།སླར་ཡང་ཐུག་ལ་ངེས་པར་བྱ་བའི
ཕྱི་རང་དྲུང་ལན་གཅིག་བསྒྱུར་ན།འདིར་རྗེ་བཙུན་རྡོ་རྗེ་རྣལ་འབྱོར་མའི་ལམ་གྱི་རིམ་པ་ཉམས་སུ་ལེན་པ་ལ་གང་ཟག་རབ་འབྲིང་གསུམ་མམ།ཤིན་ཏུ་ཐ་མ་སྐྱེ་བ་བཆུང་ནས།ཞེས་པ་ནས།

གསུམ་ངེས་པར་བརྗོད་དབདྨ།སླར་ཡང་ཐུགས་ངེས་པར་བྱ་བའི་ཕྱིད་དདུང་ལན་གཅིག་བསྒྱུར་ན།ཞེས་མགས་བཤད་མ་ཐག་པ་བཞིན་ལན་གཅིག་བསྒྲར་ལ།གསུང་ངས་པར་བརྗོད་པས་སྟོན་ན།།
ཉམས་ལེན་བྱེད་བཞིན་པ་ཡིན་ན།ཚད་མེད་ཀྱི་རྣལ་འབྱོར་སོགས་ཤར་གྱིས་ཉམས་སུ་གྲངས་ལ་སྨོན་ལམ་བཀྲ་ཤིས་ཀྱི་བརཿ།དེ་ནས་བཟུང་ཉམས་ལན་བྱེད་པ་ཡིན་ན།སྐྱབས་སེམས་ཀྱི་རྗེས་
ས་དེ་ལྟ་བུ་ལས་བྱུང་བའི་དགེ་བ་རྣམས་གཞན་དོན་དུ་རྗེ་བཙུན་རྡོརྔན་ལ་འབྱོར་མའི་གོ་འཕང་ཐོབ་པར་གྱུར་ཅིག་སྙམ་པས།དགེ་བ་འདི་ཡིས་སྐྱེ་བོ་ཀུན།།སོགས་བསྔོ་བ་དང་སྨོན་ལམ་རྣམ་པར་ད་
པས་རྒྱས་བཏབ་ནས་ཐུན་ལས་ལྡང་བ་དང་།ཐུན་མཚམས་ཐམས་ཅད་དུ་ཡང་སྒོ་གསུམ་དགེ་བའི་བྱ་བས་དུས་འདའ་དགོས་པས་དོ་ནུབ་ཀྱི་ཐུགས་དམ་དམིགས་པའི་རིམ་པ་དེ་ཙམ་ལ་མཛད་པར
ཞྭ།བསོད་ནམས་འདི་ཡིས་སོགས་བརྗོད་ལ་སློབ་མས་ཕྱག་ཕུལ་ནས་རང་གནས་སུ་བྱིན།དེ་ནས་བཟུང་ཁྲིད་མ་གྲོལ་བར་ལ་ཐུན་བཞི་ཆག་མེད་བྱེད།འདི་བའི་ལུགས་ལ་མཐོང་གྲོ
ལྡེ་མིག་ཏུ་གསུངས་པ་ལྟར་བྱིན་རླབས་ཐོབ་ནས་རྒྱུན་ཁྱེར་དང་།ཨོཾ་གསུམ་མའི་དམ་བཅའ་ཆགྲ་མེད་དྲབ་ཏུ་དགོས་པས།གང་དུ་རྣམ་གཞག་གཉིས་བཤད་པ་དེ་ནི་སྤྱིར་བཏང་ཙམ་མོ།།

གཉིས་པ་ལ་འདིར་དུས་གསུམ་ཞེས་པ་ནས་གསུམ་བརྗོད་དོ་བར།ཁ་སང་བཞིན་ཚར་གཅིག་བསྒྱུར་ལ།ད་དོ་ནུབ་ཀྱི་ཉམས་ལེན་གྱི་རིམ་པ་ལའང་སྒོམ་བྱའི་དོན་ལ་
ཟོས་བསམ་གྱིས་སྒྲོ་འདོགས་གཅོད་པ་དང་།དཔྱད་དོན་དམིགས་པར་བསྒྲིལ་ནས་ཉམས་སུ་ལེན་པ་གཉིས་ཡོད་པ་ལས།དང་པོ་ལ།བཞི་པ་ཚད་མེད་ཀྱི་རྣལ་འབྱོར་ནི།ཞེས་པ་ནས་ས
ཆེན་གྱི་གཞུང་དུ་འབྱུང་བའི་དེ་བཞིན་བྱ།ཞེས་པའི་བར།གཉིས་པ་བཅད་དོན་དམིགས་པར་དྲིལ་ནས་ཉམས་སུ་ལེན་པ་ལ།རྡོ་རྗེ་སེམས་དཔའི་བསྒོམ་བཟླས་ནི།མ་རྒྱུད་སྤྱི་དང་འདྲ་བས་དེ
ལ་ལྷ་བསྒོམས།སྔགས་བཟླ་བ།བཤགས་སྡོམ་བྱ་བ་དང་གསུམ།ཞེས་སོགས།བདེ་ཀྱེའི་བསྐྱེད་རིམ་རྣམ་བཤད་སོགས་ནས་འབྱུང་བ་བཞིན་བཤད་ལ།གསུང་སྒྲོས་ཡིན་གསུང་བར
སླརརཱར་ར་ལང་ཐུགས་ངེས་པར་བྱ་བའི་ཕྱིར་ད་དུང་ལན་གཅིག་བསྒྱུར་ན།དོ་ནུབ་ནས་བརྩམས་ཏེ་ཁྱེད་རང་རྣམས་རང་རང་གི་གནས་མལ་རྣམས་སུ་བདེ་བའི་སྟན་ལ་བསམ་གཏན་གྱི་སྤྱོད་ལམ་དང་ལྡན་
པས་བཞུགས།དབུགས་རླུང་རྔོམ་པ་རང་ཞིང་མ་སོང་གི་བར་ལ་ཅུང་ཟད་ཅོམ་ངལ་གསོས།དེ་ནས་བརྒྱུད་པའི་གསོལ་འདེབས་སྔོན་དུ་འགྲོ་བའི་སྒོ་ནས་ཉམས་ལེན་གྱི་རིམ་པ་ལ་འཇུག་པར་བྱ།

སྟེ།དེ་ལ་བཞི་པ་ཚད་མེད་ཀྱི་རྣལ་འབྱོར་ཞེས་སོགས།གསུང་སྒྲོས་ཡིན་གསུངས་པར།སླར་ཡང་ཐུགས་ཞེས་སོགས་ཚར་གཅིག་བསྐྱར་ལ་མཇུག་སྡུད་ཚུལ་གོང་བཞིན་ལ་སྤྱིར་བཏང་ལྟར་རྡོར་སེམས།།
བསྒོམ་བཟླས་ཀྱི་རྗེས་སུ་བསྔོ་སྨོན་ཡིན་ནོ།།ནུབ་གསུམ་པར་དང་པོའི་དེ་ཡི་ཙམ་གཅིག་བཤད།གཉིས་པའི་དེ་ཚང་མ་ཚར་གཅིག་བཤད་ནས།ད་དོ་ནུབ་ཀྱི་ཞེས་སོགས་ནས་གཉིས་ཡོད་པ་ལས
བར།ལྔ་པ་བླ་མའི་རྣལ་འབྱོར་ནི་ཞེས་པ་ནས།ཡེ་ཤེས་ཚོགས་བསོག་འདིས་ལམ་དུ་བྱེད་པའོ་གསུང་བར།གཉིས་པ་བཅད་དོན་དམིགས་པར་བསྒྲིལ་ནས་ཉམས་སུ་ལེན་པ་ལ།བཞི་པ་མཎྜལ
གྱི་རྣལ་འབྱོར་ནི་ནས།གནས་ཚད་བཞག་གོ་བར།ཞལ་ཤེས་གསུམ་ལ་ཡི་གེ་ཟུར་ན་ཡོད་པ་བཞིན་ལས་ཞལ་ཤེས་དང་པོ་གཉིས་བཤད།བླ་མའི་རྣལ་འབྱོར་ཐུན་མོང་བ་དེ་ཐུན་གཅིག་ལས་
བསྒོམ་མི་དགོས།སླར་ཡང་སོགས་གོང་བཞིན་ལ།།ད་ཅིའི་དེ་ལན་གཉིས་བསྒྱུར།མཇུག་བསྡུ་ཚུལ་ཡང་རིགས་འགྲེ་སྦྱར་ནས་དམིགས་གསལ་བསྒྱུར་བས་འཐུས།དེ་བཞིན་འོག་མ་ཐམས།
ཅད་ལ་འདྲ་སྟེ།དམིགས་པ་སྔོན་རིམ་རྣམས་རྐང་གྲངས་ཡ་མ་མེ་བ་རེ་བཤད།ཁ་སང་བཤད་པ་དེ་ཚང་འགྲིགས་རེ་བཤད་པའི་རྗེས་སུ།དོ་ནུབ་ཀྱི་དེ་སྦྲེལ་བ་དང་།བཤད་མ་ཐག་པ་དེ་ལན་གཉིས།

༅བཤད་པས་གསུམ།།སང་ཚར་གཅིག་བཤད་པ་དེ་ལ་བཞི་བཤད་ཅེས་ཚར་ལུགས་ཀྱི་ཕྱག་ལེན་ལ་མཛད།དོར་པ་རྣམས་གསུང་ངག་སོགས་འཆད་པའི་སྐགས་སུ་
དེ་རིང་གཉིས་དང་།སང་གཅིག་གསུངས་པས་གསུམ་བཤད་མཛད།རྫོང་གོང་གཉིས་ནི་བཤད་པའི་སྤྲོས་པ་ཅི་ཡང་མ་མཛད་པར།ཁྲིད་ཡིག་དམར་བསྡུས་དེ་ཐུན་བཅད་དག་སློབ་ཏུ་མཛད
ནས་སྒོམ་དུ་འཇུག་གོ།།ཞེས་པ་ནི་འཕྲོས་དོན་ནོ།།ནུབ་བཞི་པར་གཉིས་ཡོད་པ་ལས།བར་གོང་བཞིན་ལ།དང་པོ་ལ་དྲུག་པ་བདག་ལྟར་བསྐྱེད་པ་ནི་ཞེས་པ་ནས།རྟོགས་པ་མས་འཆར
ཞེས་བྱ་བ་ཡིན་ལ་བར།གཉིས་པ་བཅད་དོན་དམིགས་པ་བསྒྲིལ་ནས་ཉམས་སུ་ལེན་པ་ནི་གནས་ཚད་བཞག་པའི་ངང་ལས།རང་སེམས་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་བྃ་ཡིག་དམར
པོའི་མཐར་ཞེས་སོགས་མངོན་རྟོགས་རྒྱུན་ཁྱེར་ཞར་བྱུང་རྫོགས་རིམ་དང་བཅས་པ་བཤད་པ་ནས་རྩ་སྔགས་ཨོཾ་གསུམ་མ་དམ་བཅའ་བཞིན་ཆག་མེད་དུ་བཟླས་པས།རེ་ཞིག་ནས་རྗེ་བཙུན་རྡོ་རྗེ་རྣལ་
འབྱོར་མས་དངོས་སུ་འཛིན་པར་བཤད་པ་ནི་གང་ཟག་རབ་བཟླས་བསྒོམ་ལ་བརྟེན་མཁའ་སྤྱོད་སྒྲུབ་པ་ཞེས་བྱ་བ་ཡིན་པས་ཁྱེད་རང་རྣམས་ཀྱང་སྒོམ་བཟླས་ཆག་མེད་ཉམས་སུ་ལེན་པ་ནི་ཤིན་ཏུ་གལ་ཆེ་བ་